CELEX: 62016TA0561
Language: lv
Date: 2018-01-25 00:00:00
Title: Lieta T-561/16: Vispārējās tiesas 2018. gada 25. janvāra spriedums – Galocha/Kopuzņēmums Fusion for Energy (Civildienests — Līgumdarbinieki — Kopuzņēmuma Fusion for Energy atlases procedūra — Rezerves saraksti — Atlases procedūras pārkāpums — Vēlāki akti, kas adresēti trešajām personām — Trešo personu intereses — Dienesta intereses)

12.3.2018   
            
            
               LV
            
            
               Eiropas Savienības Oficiālais Vēstnesis
            
            
               C 94/20
            
         Vispārējās tiesas 2018. gada 25. janvāra spriedums – Galocha/Kopuzņēmums Fusion for Energy
   
   (Lieta T-561/16) (1)
   
   ((Civildienests - Līgumdarbinieki - Kopuzņēmuma Fusion for Energy atlases procedūra - Rezerves saraksti - Atlases procedūras pārkāpums - Vēlāki akti, kas adresēti trešajām personām - Trešo personu intereses - Dienesta intereses))
   (2018/C 094/26)
   Tiesvedības valoda – spāņu
   
      Lietas dalībnieki
   
   
      Prasītājs: Galocha (Madride, Spānija) (pārstāvji: A. Asmaryan Degtyareva un R-B. Dan, advokāti)
   
      Atbildētājs: ITER un kodolsintēzes enerģētikas attīstības vajadzībām izveidotais Eiropas kopuzņēmums (pārstāvji: R. Hanak, G. Poszler un S. Bernal Blanco, kam palīdz D. Waelbroeck un A. Duron, advokāti)
   
      Priekšmets
   
   Prasība, kas ir pamatota ar LESD 268. pantu un ar ko tiek lūgts atcelt atlases komitejas lēmumu, kas paziņots ITER un kodolsintēzes enerģētikas attīstības vajadzībām izveidotā Eiropas kopuzņēmuma Cilvēkresursu nodaļas vadītāja 2015. gada 4. jūnija elektroniskā pasta vēstulē, neiekļaut prasītāja vārdu atlases procedūras F4E/CA/ST/FGIV/2015/001 rezerves sarakstos, atcelt šos rezerves sarakstus un atcelt lēmumus par šajos sarakstos norādīto veiksmīgo kandidātu pieņemšanu darbā.
   
      Rezolutīvā daļa
   
   
               1)
            
            
               Atcelt atlases komisijas lēmumu, kurš paziņots ar ITER un kodolsintēzes enerģētikas attīstības vajadzībām izveidotā Eiropas kopuzņēmuma Cilvēkresursu nodaļas vadītāja 2015. gada 4. jūnija elektroniskā pasta vēstuli, par Yosu Galocha vārda neiekļaušanu atlases procedūras F4E/CA/ST/FGIV/2015/001 rezerves sarakstā.
            
         
               2)
            
            
               Atcelt atlases procedūras F4E/CA/ST/FGIV/2015/001 rezerves sarakstus.
            
         
               3)
            
            
               Atcelt ITER un kodolsintēzes enerģētikas attīstības vajadzībām izveidotā Eiropas kopuzņēmuma lēmumus par atlases procedūras F4E/CA/ST/FGIV/2015/001 rezerves sarakstos norādīto veiksmīgo kandidātu pieņemšanu darbā.
            
         
               4)
            
            
               Prasību pārējā daļā noraidīt.
            
         
               5)
            
            
               ITER un kodolsintēzes enerģētikas attīstības vajadzībām izveidotais Eiropas kopuzņēmums sedz tiesāšanās izdevumus, ieskaitot tos, kas radušies pagaidu noregulējuma tiesvedībā.
            
         
      (1)  OV C 328, 5.10.2015. (lieta sākotnēji reģistrēta Eiropas Savienības Civildienesta tiesā ar Nr. F-117/15 un nodota Eiropas Savienības Vispārējai tiesai 2016. gada 1. septembrī).